Sokkie

Math o gerddoriaeth a dawns unigryw i Dde Affrica, ac yn enwedig siaradwyr Affricaneg yw Sokkie.  Gall hefyd fod yn amrywiaeth ar ddawnsio 'ballroom'. Credir bod gwreiddiau'r dull o ddawnsio gyda dawnsfeydd y Vortrekkers yn 19g, ond mae'n fersiwn syml o ddawnsio set Ewropeaidd. Dawnsir yn aml i gerddoriaeth Boeremuziek traddodiadol.

Dawnsio Sokkie
Arddull o ddawnsio cymdeithasol gyda phartner yw Sokkie.

Cyfeirir ato hefyd yn Affricaans fel langarm, sakkie-sakkie, kotteljons a Water-pomp.

Yn yr un modd ag y mae'r term Americanaidd 'Sock Hop', yn cyfeirio at sannau, mae sokkie, hefyd yn golygu 'sannau' yn Affricaneg, gan gyfeirio ar y ffordd bydd mae pobl ifanc yn dawnsio sokkie yn eu sannau gan ddiosg ei hesgidiau ac yn aml yn droed-noeth. Bydd dawnswyr Sokkie mewn clybiau nos gan amlaf yn gwisgo esgidiau yn bennaf ac yn gwisgo dillad smart ond cyfforddus. Bydd rhai yn gweld dawnsio sokkie yn cynnwys gormod o gyffwrdd cyrff ac yn chwyslyd, efallai bydd yn edrych ychydig yn ddawnsio braidd yn hen ffasiwn neu ffurfiol i Gymry cyfoes.

Mae dawnsio sokkie yn gallu cynnwys amryw o wahanol arddul dawnsio gan gynnwys  'loopdans', 'two step', swing, boogie, foxtrot, camau quickstep. Hefyd, mae cynnwys boerewals sef 'walz ffarmwyr', sef yr enw lleol ar waltz Fienna.

Ceir Sokkie ei ddawnsio nid yn unig i gerddoriaeth sokkie, ond gellir ei dawnsio i lawer o genres cerddoriaeth, er enghraifft hip-hop, trance, country and pop.

Cerddoriaeth Sokkie
Ymddangosodd arddull arbennig o gerddoriaeth sokkie masnachol yn ystod y blynyddoedd diwethaf. Enghreifftiau o artistiaid yw Kurt Darrenhttps://www.youtube.com/watch?v=2ncbD_VhnPo, Nicholis Louw, a Juanita du Plessis, ymhlith llawer o bobl eraill.

Un hoff ddull o sokkie sy'n creu cerddoriaeth neu ganeuon yw cymryd caneuon Saesneg llwyddiannus a'u cyfieithu i Afrikaans. Neu addasu alaw cân lwyddiannus arall ar gyfer eu cân.

Roedd Nicholis Louw hyd yn oed yn defnyddio'r Blue Horizon ringtone o ffôn Sony Ericsson ar gyfer alaw ei gân - Rock Daai Lyfie. Gellid cynnwys caneuon Saesneg eraill fel y gallai pobl ddawnsio un solo hefyd.

Cerddoriaeth De Affrica, Gweler Hefyd
 Maskanda
 Boeremuziek

Dolenni
Fideo-wers yn cyflwyno dawnsio Sokkie (Saesneg)
Fideo Kurt Darren, canwr pop Afrikaans boblogaidd, Kaalvoet Sokkie (Sokkie troed-noeth)
Casgliad o fideos o ganeuon Sokkie, 2017

Cyfeiriadau

Categori:Dawns
Categori:De Affrica
Categori:Mathau o gerddoriaeth
Categori:Affricaneg